Työn Prometheus
Mun!..
 Jumalain ja perkeleiden luojan
 ja niiden voittajan
 ja alistajan luonnonvoimain, mun,
 kapitaalin Zeus kahlita on voinut!

 Mun,
 joll’ on voittoon, valtaanpääsyyn voima!
 Vain salaa kavalasti,
 aikaan ensi unen,
 mi lyijynraskahana luomiani painoi,
 kun turta oli taisteluun viel kunto,
 sen tehdä voit sä, kurja vihollinen.

 Ma riistäjien, saalistajakotkain –
 sun renkiesi, Zeus –
 niin kauan annoin sydänvertain juoda.

 Vaan tiedä:
 voimani mun kasvaa, karttuu kunto,
 vaikka haavoistani veri vuotaa...

 Sun valtas pian pauhinalla sortuu
 ja alkaa mun!..
 Jo kahleet kauhuksesi
 kalliosta kirpoo.

1918

Jalmari Virtanen